കാഞ്ചനയ്ക്ക് ശേഷം ദുര്ഗയുമായി രാഘവ ലോറന്സ് തമിഴിലെ സൂപ്പര് നായകനും സംവിധായകനുമായ രാഘവന് ലോറന്സ് കാഞ്ചനയുടെ വിജയത്തിന് ശേഷം ദുര്ഗ എന്ന് പേരിട്ട ചിത്രത്തില് വ്യത്യസ്ത ഗെറ്റപ്പില് എത്തുന്നു. ചിത്രത്തിന്റെ രണ്ടു പോസ്റ്ററുകളാണ് നിലവില് പുറത്തിറങ്ങിയത് . രണ്ട് ഗെറ്റപ്പിലാണ് താരം. രാഘവേന്ദ്ര പ്രൊഡക്ഷന് ബാനറില് ലോറന്സ് തന്നെയാണ് ചിത്രം നിര്മ്മിക്കുന്നത്. ചിത്രത്തിന്റെ കൂടുതല് വിവരങ്ങള് പുറത്തുവിട്ടിട്ടില്ല. സംവിധായകനും മറ്റ് അഭിനേതാക്കളും ആരൊക്കെ എന്ന കാര്യം ഉടന് പങ്കുവെക്കും. അതേസമയം താരത്തിന്റെതായി പുറത്തിറങ്ങിയ കാഞ്ചനയുടെ രണ്ടു ഭാഗങ്ങളും വന് വിജയമായിരുന്നു. കാഞ്ചനയുടെ രണ്ടാംഭാഗം ഏഴുകോടി ബജറ്റിലായിരുന്നു ഒരുങ്ങിയത് . ചിത്രം തമിഴ്നാട്ടില്നിന്നും മാത്രം 20 കോടി കളക്ഷന് നേടി.ശരത്കുമാര്, രാഘവ ലോറന്സ്, ലക്ഷ്മി റായി, കോവൈ സരള, ദേവദര്ശന് തുടങ്ങിയവരാണ് ചിത്രത്തിലെ പ്രധാന കഥാപാത്രങ്ങളായി എത്തിയത്. ചിത്രം ഹിന്ദിയിലേക്കും റീമേക്ക് ചെയ്യപ്പെട്ടിരുന്നു. ലോറന്സ് തന്നെ സംവിധാനം ചെയ്ത ചിത്രത്തില് അക്ഷയ് കുമാറും കിയാര അദ്വാനിയുമാണ് നായികാനായകന്മാരായി എത്തിയത്. വ്യത്യസ്ത വേഷങ്ങളിലെത്തുന്ന താരത്തിന്റെ ദുര്ഗ ചിത്രത്തിന്റെ കാത്തിരിപ്പിലാണ് ഇപ്പോള് ആരാധകര്